[{"text_idx": "#000002", "text": "Soome Loodusvarade Keskuse poolt aastatel 2008\u20132011 GPS-kaelustega varustatud po\u0303trade seas oli ka palju poegivaid lehmi. Nende liikumisi ja elupaikade valikut uurides saadi palju uut teavet po\u0303trade ka\u0308itumise kohta poegimisperioodil."}, {"text_idx": "#000005", "text": "Poegimisaeg so\u0303ltub paaritumisajast ja seda mo\u0303jutab ka lehma tervislik seisukord ning ilmaolud kevadel. Seal, kus lumi pu\u0308sib maas keskmiselt kauem, su\u0308nnivad vasikad hiljem. Emal peab olema ka\u0308ttesaadav hea toit, sest imetamine no\u0303uab palju energiat."}, {"text_idx": "#000006", "text": "Niisiis otsivad po\u0303dralehmad elupaiku, mis pakuvad kaitset kasvavale vasikale ja rammusat toitu imetavale emale."}, {"text_idx": "#000007", "text": "Soomes sai vo\u0303imalikuks andmete kogumine ja uurimine Loodusvarade Keskuse (Luke) poolt paigaldatud GPS-seadmete abil. Va\u0308livaatluste po\u0303hjal kaardistasime need lehmad, kes olid poeginud. Suutsime analu\u0308u\u0308sida nende liikumisi ning elupaikade valikut nii enne kui pa\u0308rast poegimist kui ka selle ajal. Talletasime ja analu\u0308u\u0308sisime 22 looma poegimisperioodi infot Vaasa ja Kuhmo piirkondades."}, {"text_idx": "#000008", "text": "Poegimisaja la\u0308henedes ja vahetult peale seda muutub lehmade liikumine. Kui GPS na\u0308itas, et lehm liigub va\u0308ga va\u0308he vo\u0303i pu\u0308sib paigal, oli selge et lehm poegib ja selle po\u0303hjal talletasime nii aja kui poegimiskoha."}, {"text_idx": "#000009", "text": "Analu\u0308u\u0308si tulemus na\u0308itas, et ko\u0303ik uuritud po\u0303drad poegisid mai kuus, enim nendest kuu keskel. Ko\u0303ige varem poegiti mai esimesel na\u0308dalal ja ko\u0303ige hiljem mai viimasel na\u0308dalal. Juunis poegimisi ei ta\u0308heldatud ja oletati, et ko\u0303ik poeginud lehmad olid koos vasikatega juba liikvel. Olukorda ka\u0308idi uurimas ka visuaalselt, otsides looduses nii tiineid lehmi kui lehmi koos vasikatega. Vaasa piirkonnas su\u0308ndisid vasikad umbes na\u0308dal varem kui Kuhmo \u2013 Suomussalmen alal. Samasuguseid erinevusi ta\u0308heldati ka piirkondade siseselt."}, {"text_idx": "#000010", "text": "Vasikate su\u0308ndimisalad saadi GPS ja\u0308lgimise teel. Ehk poegimispa\u0308evade asukoha andmed eraldati muudest liikumistest ja neid vaadeldi eraldi. Selle po\u0303hjal analu\u0308u\u0308sisime poegimispaikade metsakooslust, maastikku, olemasolevaid maastiku andmeid, satelliidipilte ja laserskaneerimist. Selle tulemusel selgusid teatud korrapa\u0308rasused ja korduvad mustrid."}, {"text_idx": "#000011", "text": "Poegimise ajal ja vahetult peale seda kasutatud alad sisaldasid rohkelt po\u0303o\u0303sastikke. Lisaks, eriti Kuhmo piirkonnas kasutas suurim osa po\u0303tradest poegimiseks kuivendatud turbametsi kuigi u\u0308mbruses oli ka niisked rabad ja rabametsad. Mo\u0303ningast turbaaladele liikumist ta\u0308heldati ka Soome la\u0308a\u0308nepiirkonnas, aga enam kasutasid nad seal poegimiseks muud tu\u0308u\u0308pi alasid ja rannikusaari. Kuhmo piirkonnas ja\u0308lle tundus, et lehmad veedavad ka suve lo\u0303pu kuivendatud metsades. Ka vasikate kasvades ja suve edenedes liikusid po\u0303dralehmad kuivadele aladele, kus metsad sisaldasid rohkem lehtpuid."}, {"text_idx": "#000013", "text": "Ka mo\u0303ned lehmad, keda uurisime poegisid rannikusaartel ja tulid koos vasikaga tagasi sisemaale su\u0308gis \u2013 talveks."}, {"text_idx": "#000014", "text": "Va\u0308lismaistes uuringutes on va\u0308lja toodud, et po\u0303dralehmad naasevad aasta aastalt poegima samasse kohta. Meie avastasime seda korrapa\u0308rasust ainult u\u0308ksikutel juhtudel. U\u0308ks lehm poegis na\u0308iteks 10 km eemal oma eelmise aasta poegimispaigast. Teine ja\u0308lle tuli poegima samasse paika, kus ta oli mo\u0308o\u0308dunud aastal. Mingit selget mustrit selles ei avastatud, eri isendid vaid ka\u0308itusid eri moodi."}, {"text_idx": "#000015", "text": "Kuhmo piirkonnas tuli u\u0308ks lehm poegima inimasustuse la\u0308hedale ja veetis koos vasikaga seal kogu suve.\nPo\u0303hja-Ameerikas on ta\u0308heldatud samasugust po\u0303dra ka\u0308itumist, et sel viisil va\u0308hendada ohtu langeda kiskjate (karude, huntide) saagiks."}, {"text_idx": "#000024", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000026", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]